רם בן ברק

רם (רמי) בן ברק (נולד ב-1 באפריל 1958, י"א בניסן ה'תשי"ח) הוא חבר הכנסת מטעם מפלגת יש עתיד, שימש כיו"ר ועדת החוץ והביטחון. בעברו היה איש מערכת הביטחון, כיהן כמשנה לראש המוסד וכמנכ"ל המשרד לענייני מודיעין והמשרד לנושאים אסטרטגיים. היה נשיא חברת הייעוץ פורטיפיי סולושנס בע"מ וייעץ לדירקטוריון חברת שיבומי. בן ברק התגייס לצה"ל ב-1976 ושירת כלוחם וכקצין בסיירת מטכ"ל. בין היתר לקח חלק בפעולת ההשתלטות בפיגוע במשגב עם. בתפקידו האחרון היה מפקד פלגת לוחמה בטרור, עד שחרורו ב-1981 בדרגת סרן. בשנת 1984 הצטרף בן ברק למוסד ושירת במגוון תפקידי שטח ופיקוד מבצעיים באגף קשת. באפריל 1991 נעצר בקפריסין יחד עם שלושה סוכנים נוספים של המוסד כשהתחזו לתיירים במהלך מבצע השתלת מכשירי האזנה בשגרירות איראן בניקוסיה. נגד חברי החוליה הוגש כתב אישום בעבירות של ריגול, פריצה, הסגת גבול ועוד, הם הורשעו בסעיף הסגת הגבול, נגזר עליהם קנס והם שבו לישראל. ב-2004 מונה לראש אגף "קשת" בארגון, ועמד בראש האגף בעת שזה אסף מידע על הכור הגרעיני בסוריה. בשנים 2009 עד 2011 כיהן כסגן וכמשנה לראש המוסד. עם סיום כהונתו בתפקיד סגן ראש מוסד, הושאל לצה"ל ושימש כמתאם מבצעים מיוחדים. לאחר מכן, יצא לשליחות בארצות הברית ושימש כעמית מחקר בכיר במרכז סבן למדיניות המזרח התיכון במכון ברוקינגס, בוושינגטון. בדצמבר 2014 מונה למנכ"ל משרד המודיעין. במאי 2015 פוצל המשרד למשרד המודיעין ולמשרד לנושאים אסטרטגיים והסברה, ובן ברק המשיך לכהן כמנכ"ל בשני המשרדים. בן ברק סיים את תפקידו במשרד לנושאים אסטרטגיים בדצמבר 2015, ובמשרד המודיעין במאי 2016. בדצמבר 2015 היה אחד משלושת המועמדים להתמנות לתפקיד ראש המוסד, אך לבסוף נבחר יוסי כהן. בן ברק הוא בוגר המכללה לביטחון לאומי ומוסמך אוניברסיטת חיפה במדע המדינה וביטחון לאומי. בתשובה לשאלה של העיתונאי ניר גונטז' "אילו דמויות גילמת?" השיב בן ברק: "גילמתי עובד תחזוקה של עיריית פריז, עובד דואר. כל מיני דברים, הכול נקודתי, הכול בקטנה." בפברואר 2015 מונה לנשיא חברת הסטארט-אפ הישראלית "המימד החמישי", שנסגרה בדצמבר 2018, בנוסף, שימש כנשיא חברת הייעוץ "פורטיפיי סולושנס". מנובמבר 2018 עד כניסתו לפוליטיקה באפריל 2019 שימש כיועץ לדיקטוריון בחברת המודיעין העסקי "שיבומי" אשר הוקמה על ידי יוצאי מערכת הביטחון ובנוסף, מינואר באותה השנה שימש כיו"ר הדירקטוריון בחברת הסטארט-אפ "איימינדרס". ב-15 בינואר 2018 הודיע בן ברק על הצטרפותו למפלגת "יש עתיד". בן ברק הוצב במקום ה-11 ברשימת "יש עתיד" בבחירות לכנסת העשרים ואחת ברשימת "כחול לבן" (איחוד המפלגות חוסן לישראל, יש עתיד ותל"ם) וב-30 באפריל 2019 הושבע כחבר הכנסת לאחר שהרשימה זכתה ל-35 מנדטים. בבחירות לכנסת העשרים ושתיים הוצב במקום ה-26 ברשימה ונבחר לכנסת בעוד שהרשימה זכתה ל-33 מנדטים. במהלך שנת 2018 הוא ואחרים פנו ליועציו של ראש הממשלה בנימין נתניהו, לשליח הבית הלבן, ג'ייסון גרינבלט, ולשר החוץ המרוקאי נאסר בוריטה, והעלו רעיון של עסקה להכרה אמריקנית בסהרה המערבית כחלק ממרוקו בתמורה לנורמליזציה עם ישראל. רעיון דומה יושם בסופו של דבר כעבור שנתיים, לקראת הסכם ישראל–מרוקו. בבחירות לכנסת העשרים ושלוש בשנת 2020 הוצב במיקום ה-26 ברשימת "כחול לבן" ונכנס לכנסת לאחר שהמפלגה זכתה ב-33 מנדטים. במהלכה, היה חבר בוועדת הכספים וועדת הפנים והגנת הסביבה לצד חברותו במשלחת הכנסת לאספה הפרלמנטרית לארגון לשיתוף פעולה וביטחון באירופה – אבש”א (OSCE). נוסף לכך, החל לכהן כיושב ראש השדולות למען החקלאות וביטחון מדינת ישראל. במהלך כהונתו בכנסת ה-23 העסיק בן ברק כיועצת את עורכת הדין ליניר אבו הזאז, לאחר שנטען כי אבו הזאז הצטלמה עם תומכי טרור הושעתה העסקתה. לבסוף, החזיר אותה בן ברק למשרדו. בבחירות לכנסת העשרים וארבע בשנת 2021 הוצב במקום ה-10 ברשימת "יש עתיד" לכנסת, ועם השבעת הממשלה מונה ליושב ראש ועדת החוץ והביטחון עד להשבעת הכנסת ה-25. בנובמבר 2022 אמר בריאיון בכאן רשת ב' כי אם יאיר לפיד ירוץ גם בבחירות הבאות, הוא יתמודד מולו על ראשות מפלגת יש עתיד. אחרי שדבריו עוררו רעש תקשורתי, פרסם בן ברק פוסט בפייסבוק שבו הבהיר את דבריו, והסתייג מעט ממה שאמר. במאי 2023 בראיון לגלי צה"ל הודיע שוב על כוונתו להתמודד מול יאיר לפיד על ראשות יש עתיד. בן ברק נבחר לכנסת ה-25. ב-2 באוקטובר 2023 הגיש בן ברק את מועמדותו להתמודדות על ראשות מפלגת יש עתיד מול היו"ר המכהן יאיר לפיד; זאת לקראת הפריימריז במפלגת יש עתיד שצפויות היו להתקיים לראשונה בתולדות המפלגה בדצמבר 2023. בנובמבר 2023, במהלך מלחמת חרבות ברזל, פרסם בן ברק מאמר משותף עם ח"כ דני דנון (הליכוד) בעיתון "וול סטריט ג'ורנל" שבו קראו לאפשר קבלת פליטים מתושבי רצועת עזה למדינות שונות בעולם. בראיון, תמך בשילוב הרשות הפלסטינית ברצועה לאחר המלחמה. במרץ 2024 התמודד מול יאיר לפיד בבחירות המקדימות הראשונות לראשות המפלגה. הוא קיבל 47.5% מקולות הבוחרים, לעומת יאיר לפיד שקיבל 52.5% מקולות הבוחרים, וניצח בהפרש של 29 קולות בלבד. בן ברק נולד בנהלל, אחד מארבעת ילדיהם של פנינה ומנחם. נכד לבן העלייה השנייה אהרן בן-ברק, ממייסדי נהלל, שבא לתל חי כחודשיים לפני נפילתה. נשוי לאיילת עמישב-בן ברק, רופאה במחלקת המטו-אונקולוגית ילדים במרכז הרפואי רמב"ם. הם מתגוררים בנהלל ולהם שלושה ילדים. אחיו הבכור, זהר, נהרג במהלך הניסיון הישראלי הראשון לכיבוש החרמון במלחמת יום הכיפורים. בן דודו היה הסופר מאיר שלו, ואחיינו הוא המוזיקאי והיוצר רועי כפרי. ב-11 במרץ 2023 בסביבות חצות, פרצה שרפה במתבנו של בן ברק. היחידה המרכזית (ימ"ר) של משמר הגבול (מג"ב) פתחה בחקירה בחשד להצתה. רם בן ברק, באתר הכנסת רם בן ברק, ברשת החברתית אקס (טוויטר) רם בן ברק, באתר כנסת פתוחה רם בן ברק, באתר ערוץ הכנסת מידע על רם בן ברק בקטלוג הספרייה הלאומית עמיר רפפורט, בכיר המוסד נחשף: ימונה למנכ"ל משרד המודיעין, באתר nrg‏, 30 בנובמבר 2014 שלמה צזנה, ממשרד המודיעין - למירוץ לתפקיד ראש המוסד?, באתר ישראל היום, 30 בנובמבר 2014 עמיר רפפורט, "המזרח התיכון עומד בפני מרוץ חימוש", "ישראל דיפנס", ‏ 2 ביולי 2015 דני קושמרו, ‏סגן ראש המוסד לשעבר: "היו הרבה רגעים שחשתי פחד מוות", באתר ‏מאקו‏, 11 בדצמבר 2015 שוקי שדה, ענת ג'ורג'י, "המלחמה על התודעה תתפוס תאוצה - זה נשק כמו כל כלי הנשק", באתר TheMarker‏, 19 בספטמבר 2017 יוסי מלמן, ‏מהכלא בקפריסין עד נגיעה מראשות המוסד. הביטחוניסט של לפיד, באתר מעריב אונליין, 15 בינואר 2018 אמירה לם, בקול רם, באתר "ידיעות אחרונות", 24 בינואר 2018 יעקב אילון‏, רם בן ברק: רוצה להחליף את הממשלה בבחירות, לא בדרך אחרת, באתר וואלה, 1 במרץ 2018 דוד בן בסט מראיין את רם בן ברק, "הנבחרים", באתר YouTube, ‏11 באוקטובר 2019 שירית אביטן כהן, "טבח 7 באוקטובר היה קורה גם בלי עסקת שליט. אם לא סינוואר אז היה 'מוחמד מוחמד' אחר", באתר ישראל היום, 22 בפברואר 2024 אבנר שור ואבירם הלוי, סיירת מטכ"ל - המבצעים הגדולים של היחידה, הוצאת ידיעות ספרים, 2020, עמ' 233 רונן ברגמן, "המירוץ לראשות המוסד "קשת" VS. "צומת"", ידיעות אחרונות מוסף "7 ימים", 30 באוגוסט 2012, עמ' 23 צומת הריגול של המזרח התיכון, חדשות, 25 באפריל 1991 איתמר אייכנר, "הסוד של המועמד לראשות המוסד", ידיעות אחרונות, 8 בדצמבר 2014, עמ' 15 הישראלים בקפריסין חייכו: 1000 דולר קנס ו-הביתה, חדשות, 10 במאי 1991 אלון בן דוד, בדרך להכרעה: מי יעמוד בראשות המוסד?, באתר nana10‏, 27 בנובמבר 2015 ראש אגף המבצעים במוסד במהלך תקיפת הכור: "אפילו הרמטכ"ל הסורי לא ידע עליו", באתר מעריב אונליין, 21 במרץ 2018 צבי זרחיה, סגן ראש המוסד לשעבר, רם בן ברק, מונה למנכ"ל משרד המודיעין והנושאים האסטרטגיים, באתר TheMarker‏, 30 בנובמבר 2014 מינוי מנהל כללי למשרד המודיעין, החלטה מספר 2256 של ממשלת ישראל, משנת 2014, באתר של משרד ראש הממשלה חדשות 2, ‏רם בן ברק: "מאוכזב, לא אתמודד שוב לראשות המוסד", באתר ‏מאקו‏, 8 בדצמבר 2015 רם בן ברק, באתר הכנסת בית הנבחרים פרק 6. רם בן ברק, סרטון בערוץ "Nir Gontarz", באתר יוטיוב (אורך: 05:08) טל שחף, ‏נסגרה חברת הסייבר המימד החמישי, שבראשה עומד בני גנץ, באתר גלובס, 15 בדצמבר 2018 FORTIFY DEFENSE, Ram Ben Barak (ארכיון) Eye-Minders | Cedibility Assessment | Threat & Deception Detection, Eye-Minders (באנגלית) אריק בנדר, ‏"רכש חדש ליאיר לפיד: המשנה לשעבר לראש המוסד מצטרף למפלגתו", באתר מעריב אונליין, 15 בינואר 2018 רשימת מועמדים, באתר bechirot22.bechirot.gov.il 103FM - גולן יוכפז וענת דוידוב - ישראל ומרוקו עולות מדרגה, באתר 103FM - האזנה לרדיו און ליין ברק רביד‏, הנקמה של טראמפ, האכזבה של נתניהו: כך נולדה ההכרזה על ההסכם עם מרוקו, באתר וואלה, 11 בדצמבר 2020 רשימת מועמדים, באתר bechirot23.bechirot.gov.il חבר הכנסת רם בן ברק - תפקידים בכנסת ה-23, באתר main.knesset.gov.il נעה שפיגל, ח"כ בן ברק החזיר לעבודתה יועצת שהשעה בשל דיווח שהצטלמה עם תומכי טרור, באתר הארץ, 23 באוקטובר 2021 נבחרת יש עתיד לכנסת ה-24 | יש עתיד, באתר www.yeshatid.org.il אריק בנדר, ‏ח"כ רם בן ברק נבחר ליו"ר ועדת חוץ וביטחון, באתר מעריב אונליין, 16 ביוני 2021 רם בן ברק: "אתמודד מול יאיר לפיד על ראשות מפלגת יש עתיד", באתר ynet, 10 בנובמבר 2022 "הגיע הזמן למשהו חדש": ח"כ מיש עתיד הודיע כי יתמודד מול לפיד, באתר מעריב אונליין, 7 במאי 2023 ח"כ רם בן ברק הגיש מועמדות להנהגת יש עתיד, באתר ynet, 2 באוקטובר 2023 קובי עוזיאלי, היוזמה המשותפת של ח"כ מיש עתיד ומהליכוד, באתר בחדרי חרדים, 14 בנובמבר 2023 Danny Danon, Ram Ben-Barak, The West Should Welcome Gaza Refugees, The Wall Street Journal, ‏November 13, 2023 יור ועדת החוץ והביטחון לשעבר רם בן ברק: היום אזרח עזתי לא יכול לצאת גם אם הוא רוצה | 103fm, באתר 103FM - האזנה לרדיו און ליין קרב צמוד: יאיר לפיד ניצח את רם בן ברק בפריימריז על ראשות יש עתיד, באתר ‏מאקו‏, 28 במרץ 2024 אהרן בן ברק באתר "אלבום יזרעאל". מאיר שלו, תל מוות ותל חי, באתר "ידיעות אחרונות", 1 במרץ 2018 אלון חכמון, מתן וסרמן, ‏המתבן של ח"כ רם בן ברק עלה באש; שווי הנזק מוערך במיליונים, באתר מעריב אונליין, 11 במרץ 2023